গত বৃহস্পতিবার ময়মনসিংহের গৌরীপুরে চাঁদের হাটের ৩৭তম প্রতিষ্ঠা বার্ষিকী ও বর্ষবরণ উপলক্ষ্যে আনুষ্ঠানিকভাবে জাতীয় ও সাংগঠনিক পতাকা উত্তোলন, বর্নাঢ্য শোভাযাত্রা, সাংস্কৃতিক অনুষ্ঠান ও আলোচনা সভার আয়োজন করা  হয়। অনুষ্ঠানে প্রধান অতিথি হিসাবে উপস্থিত ছিলেন স্বাস্থ্য প্রতিমন্ত্রী ডাঃ ক্যাপ্টেন (অবঃ) মজিবুর রহমান ফকির এমপি। আনুষ্ঠানিকভাবে জাতীয় ও সাংগঠনিক পতাকা উত্তোলন করেন চাঁদের হাটের আহ্বায়ক ম. নূরুল ইসলাম ও গৌরীপুর প্রেসক্লাবের সভাপতি শফিকুল ইসলাম মিন্টু। অনুষ্ঠানে বক্তব্য রাখেন চাঁদের হাটের সাংস্কৃতিক সম্পাদক আব্দুল মান্নান, আমিরুল মোমেনিন, প্রচার ও দপ্তর সম্পাদক মোঃ রইছ উদ্দিন, সহকারী শিক্ষক রেখা সাহা, সোমা হালদার, সাহানা বেগম প্রমুখ। শোভাযাত্রায় আবহমান বাংলার ঐতিহ্যের পালকী, বর-বধূ, কূড়েঘর, পশুপাখি,  রাজা-উজির, গ্রাম বাংলার বিভিন্ন চিত্র তোলে ধরা হয়। বিশাল আনন্দ র্যালীটি চাঁদের হাট চত্বর থেকে শুরু হয়ে গৌরীপুর শহর প্রদক্ষিণ করে চাঁদের হাট চত্বরে এসে শেষ হয়। চিরায়ত বাংলার ঐতিহ্যবাহী পোষাক পরে বর্ণিল সাজে চাঁদের হাটের শিশু-কিশোররা র্যালিতে অংশগ্রহণ করেন। এই র্যালিতে আরও অংশগ্রহণ করে হাতি, ঘোড়া, বাঘ, ভাল্লূক, প্রজাপতির প্রতিকৃতি ঢাকা-ঢোল, কলসি, পালকী, রাজা-জমিদার, কৃষাণ-কৃষাণীদের নিয়ে অংশগ্রহণ করে।